
                                                                                                          5. St-295/2017-32
Z A P I S N I K 

od 28. prosinca 2017.

sastavljen kod Trgovačkog suda u Bjelovaru o održanom ročištu radi glasovanja o Izmijenjenom Planu restrukturiranja dužnika u predstečajnom postupku nad dužnikom VOĆNJAK d.o.o. Bjelovar

Prisutni od suda:
Marija Petrina Kubica, sudac
Željka Vitez, zapisničar

Početak u 10,10 sati.

Utvrđuje se da su pristupili:
-povjerenik Perica Medaković
-za dužnika – zakonski zastupnik Josip Belošević, uz punomoćnika Ivana Župana, odvjetnika iz Zagreba
-za vjerovnika Republiku Hrvatsku, Ministarstvo financija, Porezna uprava – zamjenik ŽDO Bjelovar Alica Čretnik Višić
-za vjerovnika Erste & Steiermarkische bank d.d. – punomoćnik Nenad Mušić, odvjetnik u Odvjetničkom društvu Gugić & Kovačić iz Zagreba
-osobno vjerovnik Gabrijela Belošević
-osobno vjerovnik Josip Belošević 
-za vjerovnika Vrtinvest d.o.o. – zakonski zastupnik Gabrijela Belošević
-za vjerovnika Ratarstvo d.o.o. – zakonski zastupnik Josip Belošević
-za vjerovnika Vrt d.o.o. – zakonski zastupnik Gabrijela Belošević
	
	Utvrđuje se da je ovo ročište za glasovanje o Izmijenjenom Planu restrukturiranja određeno zaključkom od 7. prosinca 2017. koji je objavljen na e-oglasnoj ploči suda.
	Utvrđuje se da je dužnik 28. prosinca 2017. predao predsjedniku Trgovačkog suda u Bjelovaru zahtjev za izuzeće suca te je taj zahtjev dostavljen sucu sa traženjem očitovanja sukladno odredbama Zakona o parničnom postupku.
	Utvrđuje se da je na spis dostavljeno rješenje Visokog trgovačkog suda posl. broj Pž-7469/2017 od 13. prosinca 2017. kojim je odbijena žalba dužnika na rješenje ovoga suda od 21. studenog 2017., kojim je odbačen prijedlog dužnika za ponavljanje postupka. Primjerak rješenja Visokog trgovačkog suda uručuje se punomoćniku dužnika i povjereniku, a isto rješenje biti će objavljeno na e-oglasnoj ploči Trgovačkog suda u Bjelovaru.
	Sud donosi
rješenje

	Današnje ročište neće se održati.
	Daljnja odluka biti će donijeta nakon odluke predsjednika Trgovačkog suda u Bjelovaru o zahtjevu za izuzeće uredujućeg suca.

	Dovršeno u 10,20 sati.

